钦定古今图书集成/明伦汇编/氏族典/第438卷 > 《廖用贤尚友录》 > 夏廷煜
## 钦定古今图书集成/明伦汇编/氏族典/第438卷 > 《廖用贤尚友录》 > 夏廷煜

按《万姓统谱》：“廷煜字文炳，休宁人。幼孝谨有器识，读
书日记千言，为文敏而有思，趋向高远。平居崇德义，
厉廉节。两举试礼部不第。庆元初，诏举遗逸，赐进士
出身，授朝议郎，守太学正。作文造士，极有方法，经义
讲明，深得圣贤之旨趣。官至朝议大夫，卒。”